**Korea Hydro and Nuclear Power Co. Ltd.** (kor. 한국수력원자력(주), lyhennys **KHNP**, epävirall. suomennus *Korean vesi- ja ydinvoimayhtiö*) on eteläkorealainen, pörssinoteeratun, valtioenemmistöisen Korea Electric Power -energiakonsernin (KEPCO) sataprosenttisesti omistama tytäryhtiö.

KHNP on Etelä-Korean suurin sähköntuottaja ja se omistaa ja operoi Etelä-Korean neljää ydinvoimalaitosta, joissa toimi yhteensä 24 ydinvoimalaitosyksikköä (8/2021). Yhtiö tarjoaa voimalaitoksiin liittyviä konsulttipalveluja eli tekee voimalaitosten toteutusarvioita ulkomaille (erityisesti korealaisilla reaktorimalleilla) sekä antaa teknistä neuvontaa voimaloiden modifiointi- ja kehittämistarpeisiin. KHNP:llä on palveluksessaan noin 7 600 työntekijää,  tai emoyhtiön mukaan 11 559 työntekijää.

Ydinvoimalat
------------

YK:n ydinenergiajärjestö IAEA:n mukaan KHNP:n ydinvoimalat tuottivat vuonna 2020 yhteensä 29,6 prosenttia Etelä-Korean sähköstä. Korean vesi- ja ydinvoimayhtiö (KHNP) oman ilmoituksen sen osuus oli 29,8 prosenttia joulukuussa 2020.

Korea Hydro and Nuclear Power -yhtiöllä oli vuoden 2020 lopussa yhteensä 24 toiminnassa ollutta ydinvoimalayksikköä neljässä voimalaitoksessaan:

* Hanbitin ydinvoimalaitos, Etelä-Jeolla
* Hanulin ydinvoimalaitos, Uljin
* Korin ydinvoimalaitos, Busan ja Ulsan
* Wolsongin ydinvoimalaitos, Gyeongju

Lisäksi rakenteilla on neljä lisäreaktoria nykyisiin voimaloihin. 

Maailmassa oli vuoden 2020 lopussa yhteensä 443 operatiivistä ydinvoimalayksikköä, joiden nettotuotantokapasiteetti oli yhteensä 393,24 GW(e). Ydinvoimaloiden sähköntuotantokapasiteetilla (23,2 GW(e)/24 yksikköä) mitattuna Etelä-Korea (KHNP) oli vuonna 2020 maailman 6. suurin ydinvoimamaa. Sitä suurempia olivat vain Yhdysvallat (yhteiskapasiteetti 95,5 GW(e)/ 93 yksikköä), Ranska (61,4 GW(e)/ 56), Kiina (48,5 GW(e)/ 51) , Japani (31,7 GW(e)/33) ja Venäjä (28,6 GW(e)/38). 

KHNP on suunnitellut yhdysvaltalaisen esikuvan pohjalta OPR-1000-reaktorin (Optimum Power Reactor 1000 MWe) ja sittemmin kehittyneemmän APR-1400-painevesireaktorilaitosmallin (Advanced Power Reactor 1400 MWe). KHNP:llä on käytössä 12 OPR-1000-laitosyksikköä. APR-1400-laitosyksikköjä on käytössä ja rakenteilla Etelä-Korean ohella Barakahin ydinvoimalassa Yhdistyneissä arabiemiirikunnissa.

Muut voimalat
-------------

Yhtiöllä oli joulukuussa 2020 21 suurempaa tai keskisuurta vesivoimalaitosyksikköä (osuus yhtiön sähköntuotannosta 2,1%) ja 16 pumppuvoimalaitosyksikköä (osuus 16,4%) sekä aurinko- ja tuulivoimalalaitosyksiköitä (osuus 0,2 %).

Kuvia
-----

* KHNP:n Hanbitin ydinvoimalaitos Etelä-Koreassa. KHNP:n Hanbitin ydinvoimalaitos Etelä-Koreassa.
* Hanulin ydinvoimalaitos.Hanulin ydinvoimalaitos.
* Korin ydinvoimalaitoksen yksiköt (vasemmalta) 4, 3, 2 ja 1.Korin ydinvoimalaitoksen yksiköt (vasemmalta) 4, 3, 2 ja 1.
* Wolsongin ydinvoimalaitos.Wolsongin ydinvoimalaitos.
* KHNP:n tutkimuskeskus. KHNP:n tutkimuskeskus.

Lähteet
-------

1. 1 2 3 4  Overview khnp.co.kr. Viitattu 14.8.2021. (englanniksi)
2. ↑  KEPCO’s Subsidiaries kepco.co.kr. Viitattu 14.8.2021. (englanniksi)
3. ↑  Korea, Republic of Power Reactor Information System (PRIS), IAEA, iaea.org. Viitattu 14.8.2021. (englanniksi)
4. ↑  Overview *khnp.co.kr*.  30.4.2021. Korea Hydro and Nuclear Power. Viitattu 15.8.2021.
5. 1 2  Operational & Long-Term Shutdown Reactors Power Reactor Information System (PRIS), IAEA, iaea.org. Viitattu 14.8.2021. (englanniksi)
6. ↑  Status report 83 - Advanced Power Reactor 1400 MWe (APR1400) IAEA, iaea.org. Viitattu 14.8.2021. (englanniksi)
7. ↑  Bringing the APR1400 Reactor to Market *powermag.com*.  1.7.2019. Viitattu 14.8.2021. (englanniksi)

Katso myös
----------

* Etelä-Korean energiapolitiikka